CELEX: 62018CA0704
Language: et
Date: 2020-02-12 00:00:00
Title: Kohtuasi C-704/18: Euroopa Kohtu (viies koda) 12. veebruari 2020. aasta otsus (Spetsializiran nakazatelen sad’i eelotsusetaotlus – Bulgaaria) – kriminaalasi Nikolay Kolevi jt vastu (Eelotsusetaotlus – ELTL artikkel 267 – Euroopa Kohtu eelotsuse täitmine – Kõrgema astme kohtu pädevus anda kohustuslikke juhiseid seoses täitmise viisidega – Liikmesriikide menetlusautonoomia – Tõhususe põhimõte – Kaitseõiguste tagamine)

30.3.2020   
            
            
               ET
            
            
               Euroopa Liidu Teataja
            
            
               C 103/4
            
         
      Euroopa Kohtu (viies koda) 12. veebruari 2020. aasta otsus (Spetsializiran nakazatelen sad’i eelotsusetaotlus – Bulgaaria) – kriminaalasi Nikolay Kolevi jt vastu
      (Kohtuasi C-704/18) (1)
      
      (Eelotsusetaotlus - ELTL artikkel 267 - Euroopa Kohtu eelotsuse täitmine - Kõrgema astme kohtu pädevus anda kohustuslikke juhiseid seoses täitmise viisidega - Liikmesriikide menetlusautonoomia - Tõhususe põhimõte - Kaitseõiguste tagamine)
      (2020/C 103/04)
      Kohtumenetluse keel: bulgaaria
      
         Eelotsusetaotluse esitanud kohus
      
      Spetsializiran nakazatelen sad
      
         Põhikohtuasja menetluse pooled
      
      Nikolay Boykov Kolev, Stefan Georgiev Kostadinov, Nasko Dimitrov Kurdov, Plamen Georgiev Drenski, Georgi Atanasov Zlatanov, Dimitar Atanasov Dimitrov
      
         Resolutsioon
      
      Euroopa Parlamendi ja nõukogu 22. mai 2012. aasta direktiivi 2012/13/EL, milles käsitletakse õigust saada kriminaalmenetluses teavet, artikli 6 lõikele 3 ja artikli 7 lõikele 3 Euroopa Kohtu 5. juuni 2018. aasta kohtuotsuse Kolev jt (C-612/15, EU:C:2018:392) resolutsiooni punktis 2 antud tõlgendust arvestades tuleb ELTL artiklit 267 tõlgendada nii, et sellega ei ole vastuolus riigisisene menetlusõiguse norm, mis kohustab eelotsusetaotluse esitanud kohut käesoleva kohtuotsuse aluseks olevas kohtuasjas järgima talle kõrgema astme kohtu antud kohustuslikku juhist saata asi pärast kriminaalasjas kohtumenetluse lõpetamist prokurörile, et kõrvaldataks kohtueelses menetluses toime pandud menetlusnormide rikkumine, kui neid liidu õiguse sätteid, nagu Euroopa Kohus tõlgendas neid nimetatud kohtuotsuse resolutsiooni punktis 2, järgitakse kriminaalasja kohtueelses menetluses ja sellele järgnevas kohtumenetluses.
      
         (1)  ELT C 25, 21.1.2019.